
ДОГОВОР ЗА АВТОРСКИ НАДЗОР
Днес на 24.11.2014 година в гр. Ардино, на основание чл. 92а, ал. 7 от ЗОП и във връзка с чл. 162, ал. 2 от ЗУТ и Решение №780/13.10.2014 г. на Кмета на община Ардино за определяне на изпълнител на обществена поръчка с предмет: “Осъществяване на авторски надзор по време на строителството по проект: „Подобряване на градската среда в Ардино – рехабилитация на улична мрежа, тротоари, междублокови пространства, паркове и зелени площи”,  се сключи настоящият договор, между Община Ардино,  представлявана от РЕСМИ МЕХМЕД МУРАД – в качеството си на кмет на общината и Фатме Хаджисаид - главен счетоводител от една страна, наричана за краткост ВЪЗЛОЖИТЕЛ, и от друга страна „Евроинвест - ЗЕ” ЕООД, със седалище и адрес на управление: с. Черноочене, общ. Черноочене, обл. Кърджали, ул. „Шеста”, ЕИК: 200258013, представлявано от Ергин Дурмушев - управител, наричана за краткост ПРОЕКТАНТ, за следното:

І. ПРЕДМЕТ НА ДОГОВАРА:

Чл. 1. ВЪЗЛОЖИТЕЛЯТ възлага, а ПРОЕКТАНТЪТ приема да извършва авторски надзор при изпълнение на СМР по обект: „Подобряване на градската среда в Ардино – рехабилитация на улична мрежа, тротоари, междублокови пространства, паркове и зелени площи” финансиран с Договор №35/3/3220648/04.08.2014 г. за отпускане на финансова помощ по мярка 4.1 «Прилагане на статегии за местно развитие» от ПРСР за периода 2007-2013 г., подкрепена от ЕЗФРСР.

Чл. 2. ПРОЕКТАНТЪТ се задължава да следи изпълнението на проекта и упражнява авторски надзор на обекта до приключване на строителството. 
ІІ. СРОК НА ДОГОВОРА

Чл. 3. Настоящият договор  влиза в  сила от датата на подписването му  и е валиден до крайния срок за изпълнение на проекта финансиран с Договор №35/3/3220648/04.08.2014 г. за отпускане на финансова помощ по мярка 4.1 «Прилагане на статегии за местно развитие» от ПРСР за периода 2007-2013 г., подкрепена от ЕЗФРСР, сключен между Държавен фонд „Земеделие”, СНЦ „МИГ „Ардино” и Община Ардино.
ІІІ. ЦЕНИ И НАЧИН НА ПЛАЩАНЕ:

Чл. 4. (1). ВЪЗЛОЖИТЕЛЯТ се задължава да изплати на ПРОЕКТАНТА хонорар за извършване на авторски надзор и участие в държавната приемателна комисия в размер на 1 050.00 лв. (хиляда петдесет лева) без ДДС или 1 260.00 лв. (хиляда двеста и шестдесет лева) с включено ДДС.
(2). ВЪЗЛОЖИТЕЛЯТ ще заплати хонорара на ПРОЕКТАНТА с едно авансово плащане на стойност 50 % от стойността на договора или 525.00 лв. (петстотин двадесет и пет лева) без ДДС или 630.00 лв. (шестстотин и тридесет лева) с включен ДДС в срок до 30 дни, считано от датата на съгласуване на процедурата за възлагане на поръчката и едно окончателно плащане на стойност 50 % от стойността на договора или 525.00 лв. (петстотин двадесет и пет лева) без ДДС или 630.00 лв. (шестстотин и тридесет лева) с включен ДДС  в срок до 30 дни след въвеждане на обектите в експлоатация (след подписване на Акт обр. 16 ). 

(3) За установяване на действително вложеното време упражняващият авторски надзор  попълва протокол, в който задължително нанася времето /по часове/. Протоколът се изготвя в три екземпляра и задължително се подписва от ПРОЕКТАНТА и ВЪЗЛОЖИТЕЛЯ.
Чл. 5. Договорената сума по предходния член да бъде изплатена след представяне на копия от протоколи от ПРОЕКТАНТА на ВЪЗЛОЖИТЕЛЯ и фактура.

ІV. ЗАДЪЛЖЕНИЯ НА ВЪЗЛОЖИТЕЛЯ:

Чл. 6. Да изисква от ПРОЕКТАНТА  навременен и ефективен авторски надзор.

Чл. 7. Да изисква промени в проектната разработка, по негово желание или когато това се налага. Промените не могат  да бъдат в противоречие  с действащите нормативни актове или да променят проектното решение извън допустимите рамки на одобрения проект.

Чл. 8. Да прекрати едностранно договора с писмено предизвестие в случай, че ПРОЕКТАНТА системно не оказва навременен и ефективен авторски надзор  Сключването  на договор с друг проектант става с писменото съгласие на титуляра.

Чл. 9. Осигурява свободен достъп на упражняващия авторския надзор до обекта и възможност да записва в заповедната му книга констатациите и нарежданията си. Заповедите се записват в два екземпляра – по един за страните  и се приемат и подписват от ръководителя на обекта.

Чл.10. Запознава упражняващия авторския надзор предварително с необходимостта от извършване промени в проектната разработка и ги съгласува с него.

Чл. 11. Няма право да извършва каквито и да е промени в проектната разработка, без знанието  на проектанта, като  за извършени такива промени носи изцяло отговорността за всички санкции, наложени от одобряващите и контролни органи.

Чл. 12.  Изплаща хонорара за авторския надзор в договорените с този договор размер и срокове.
V.  ЗАДЪЛЖЕНИЯ НА ПРОЕКТАНТА:

Чл. 13. Да присъства при съставянето на задължителните протоколи и актове по време на строителството и ако установи точното изпълнение на проекта, да ги подписва своевременно.

Чл.14. Предписанията на проектанта, свързани с авторското му право, за точното спазване на изработения от него технически проект задължително да се вписват в заповедната книга на проектанта. 

Чл.15. Да  наблюдава изпълнението на строежа, съгласно техническия проект и при предложение за промяна от лицето, упражняващо независим строителен надзор, тя да се извърши след съгласуване с автора на проекта.

Чл.16. Да изразява несъгласие в случай на неправилно професионално или в разрез с действащите нормативни актове вземане на решения за промени. Своето становище той записва в заповедната книга на обекта или дава аргументирано писмено становище на Възложителя.

Чл.17. Да  осъществява регулярни работни посещения свързани с качественото изпълнение на  работите  и налагане на корекции при възникнали неточности в изпълнението на проект.

Чл.18. Да прекрати едностранно договора с писмено предизвестие, когато Възложителят или упълномощено от него лице  извършват промени  на проектната разработка, без да го уведомяват и вземат неговото съгласие. В този случай от него отпадат всички отговорности за санкции, които може да бъдат наложени от контролните органи.

Чл.19. Да изисква заплащане на договорените хонорари в размер и срокове уточнени с  този Договор.

Чл. 20. Упражнява авторския надзор своевременно и ефективно, като се отзовава на повикванията на ВЪЗЛОЖИТЕЛЯ.

Чл. 21. Следи за точното и правилно изпълнение на проектната разработка. Консултира ВЪЗЛОЖИТЕЛЯ професионално за необходимостта и целесъобразността от исканите или налагащи се промени, като участва в обсъждането и вземането на решения за тях . 

Чл. 22. При всяко посещение на обекта оглежда и установява състоянието му и дава решения на възникналите проблеми. В случай, че даден проблем не може да бъде решен веднага  на място, поема задължението във възможно най-кратък срок да направи необходимите проучвания и да вземе съответното решение. Всички констатации и решения се записват в заповедната книга на обекта.

Чл. 23. В случай, че ПРОЕКТАНТА е възпрепятстван да изпълнява авторския надзор или доказано системно не го изпълнява своевременно и ефективно той е длъжен да даде писмено съгласие за възлагането му на друг инженер, посочен от него или от Възложителя.

Чл. 24. ПРОЕКТАНТЪТ не носи отговорност за направени промени  в техническата част на проектната разработка от ВЪЗЛОЖИТЕЛЯ или друго лице без негово съгласие  и/или знание. В случай, че установи такива промени, той  е длъжен незабавно да уведоми писмено ВЪЗЛОЖИТЕЛЯ за тях и за възможните последстви.

Чл.25. Да  присъства на  приемането на обекта съвместно с Строителния надзор и ВЪЗЛОЖИТЕЛ.

Чл.26. Да изпълнява мерките и препоръките, съдържащи се в доклади от проверки на място  и одити, проведени по отношение на настоящия договор за обществена поръчка.

Чл.27. Да следи и  докладва  на ВЪЗЛОЖИТЕЛЯ  за възникнали нередности при  изпълнението на настоящия договор. 
VІ. ОБЩИ И СПЕЦИАЛНИ УСЛОВИЯ:

Чл.28. Договорът се прекратява след съставяне на двустранен протокол, подписан от двете страни или след подписване на Акт обр. 16 за обекта.

Чл. 29. ВЪЗЛОЖИТЕЛЯТ има право едностранно и без предизвестие да прекрати договора поради невъзможност за осигуряване на финансирането му, в случай че ДФ „Земеделие” прекрати действието на Договор №35/3/3220648/04.08.2014 г. за отпускане на финансова помощ по мярка 4.1 «Прилагане на статегии за местно развитие» от ПРСР за периода 2007-2013 г., подкрепена от ЕЗФРСР, сключен между Държавен фонд „Земеделие”, СНЦ „МИГ „Ардино” и Община Ардино.
Чл. 30. Споровете по тълкуването и изпълнението на този договор се решават доброволно между страните, а при непостигане на съгласие по съдебен ред.


Чл. 31. За неуредените в този договор въпроси се прилагат Закона за задълженията и договорите и други действащи нормативни актове.


Чл. 32. Настоящият договор се състави в три еднообразни екземпляра – два за ВЪЗЛОЖИТЕЛЯ и един за ПРОЕКТАНТА.
   ВЪЗЛОЖИТЕЛ:                                 
 ПРОЕКТАНТ:

КМЕТ НА ОБЩИНА:

       
 „Евроинвест - ЗЕ” ЕООД:

___________/Ресми Мурад/                      _________/Ергин Дурмушев/

ГЛ.СЧЕТОВОДИТЕЛ:

___________/Фатме Хаджисаид/
______________________________________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568
e-mail:   ardino@abv.bg

